da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da da en nn da da da de da da en da da en da da da da da da da da da da da da da en da en en da da da da da da da da da da de da en da en en da da da da da da da da da da da da da da ceb it en it en en en en it sv en hu sv cs da da da da en es en nb da da da da en en en da da en da en da da da et en en ms eo fr sv nb da da sv fr de sv da da da eo da da da en hbs_lat sv hbs_lat fr sv war nb nb da da da da da sv da pt fr hu et da da en sv da sv da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Overfølsomhed - Find information på Medicin.dk
Test din viden om allergi, læs om livet med høfeber og se slideshows om, hvordan du bruger øjendråber og næsespray korrekt.
Læs mere om Tema om høfeber
Overfølsomhed (hyperreaktivitet) er en tilstand, hvor kroppen reagerer uhensigtsmæssigt på stoffer, der normalt er ufarlige. Overfølsomhed kan også involvere kroppens immunsystem - så kalder vi det allergi (fx pollenallergi eller allergi over for et lægemiddel). Hvis kroppens immunsystem ikke er involveret, hedder overfølsomheden "intolerans". Set fra patientens side føles de to tilstande ens, og i det følgende fokuseres på allergi.
Symptomerne afhænger af, hvor i kroppen overfølsomhedsreaktionen foregår, men typisk får du symptomer fra:
I sjældne tilfælde kan der udløses en voldsom allergisk reaktion - anafylaktisk chok - hvor vejrtrækningen besværes, blodtrykket falder kraftigt, og man besvimer. Denne tilstand er livstruende, hvis man ikke kommer under hurtig behandling. Det er typisk kraftig reaktion på insektstik, der kan udløse denne tilstand.
Allergi begynder som regel i barndommen, hvorimod intolerans typisk opstår i begyndelsen af voksenalderen. Symptomerne aftager gerne med alderen. Meget voldsomme reaktioner kan være livstruende, men de er meget sjældne.
Alle kan blive overfølsomme. Hvert år oplever hver 10. dansker en overfølsomhedsreaktion. Arvemæssige forhold spiller en stor rolle for allergi. Hvis begge forældre har allergi, har deres barn op til 50 % risiko for at få det.
Hvad er årsagen til overfølsomhed?
Når du kommer i kontakt med det, du er overfølsom over for, udløser det en kraftig reaktion i din krop. Reaktionen begynder med, at nogle bestemte celler i blodet, mastcellerne, frigiver et stof (histamin), som sætter symptomerne i gang. Har du allergi, skyldes det, at nogle af kroppens antistoffer (IgE-antistofferne) genkender det stof, du ikke kan tåle, og binder sig til det.
Den udløsende årsag er især pollen, dyrehår eller husstøvmider, men insektstik og lægemidler, fx penicilliner, kan også udløse overfølsomhed. Fødemidler får ofte skylden for at fremkalde overfølsomhed, men fødemiddelallergi forekommer meget sjældent og næsten kun hos spædbørn i 0-2-års-alderen. Arvemæssige forhold spiller en rolle for allergi.
Flere og flere mennesker i den vestlige del af verden får overfølsomhed. Vi kender ikke årsagen hertil.
Har du allergi, kan lægen teste dig med en såkaldt priktest, hvor du bliver prikket i huden med forskellige kendte allergiudløsende stoffer. Hvis du er allergisk, reagerer din hud med hævelse og rødme. Lægen kan også i en  blodprøve undersøge, om du har IgE-antistoffer i blodet.
Hvis du har intolerans, skal du i en periode undgå det, du mener, at du ikke kan tåle, og bagefter netop udsætte dig for det (en såkaldt provokationstest). Det skal foregå i samråd med din læge.
Hvad er en priktest?
Ved en priktest påvirker man din hud med en lillebitte del af det, man mistænker, du er allergisk overfor. Derefter aflæser man, hvordan huden reagerer. Der fremstilles en række ekstrakter af forskelligt, som kan give allergi. Det er næsten alt fra ask og appelsin til vortebirk og æggehvide.
På din ene underarm sættes et langt plaster med en række tal og et plus/minus øverst. Der udvælges en række opløsninger med de ting, man mistænker, du er allergisk overfor. Dråberne sættes ud for tallene.
Ved plusset, som er en positiv kontrol, sætter man en dråbe af en opløsning med histamin. Ved den positive reaktion ses en rød, hævet plet ligesom nældefeber. Efter 10-15 minutter når reaktionen er kraftigst, tegnes omridset af reaktionen op med en pen. Ved minusset, som er en negativ kontrol, sættes en dråber af opløsningsmidlet, så man kan se, om der er noget i opløsningsmidlet, du ikke kan tåle.
Hvorfor flyder dråberne ikke sammen?
Ekstrakterne er tilsat glycerol, som betyder, at dråberne ikke flyder sammen.
Herefter prikker man med en tynd lancet, som er en skarp lille kniv, vinkelret gennem dråben, så noget af stoffet kommer ned i hudens øverste lag. Det gør ikke ondt, men du kan godt mærke prikket. Man fortsætter med en ny lancet ved hver dråbe.
Efter 15 minutter aflæser man ud for hvert tal reaktionen, som tegnes op med en pen. Man sammenligner reaktionen med positiv kontrol ved plusset. En allergisk reaktion vil ses som en rød, hævet plet, der kan minde om et myggestik. Reaktionen forsvinder som regel i løbet af en times tid. I visse tilfælde kan reaktionen være mere voldsom, og armen kan hæve op.
Når du har fundet ud af, hvad du er allergisk overfor, ved du, hvad du skal passe på og forsøge at undgå. Er du allergisk over for hund eller kat, visse græsarter, husstøvmider eller bi og hveps, kan du muligvis have gavn af en allergi-vaccination. Spørg din læge.
Specielle forhold hos børn
Jo yngre barnet er, desto større er sandsynligheden for, at hans eller hendes overfølsomhed skyldes allergi.
Den vigtigste behandling er, at du undgår at udsætte dig for de ting, du ikke kan tåle.
En akut, livstruende anafylaktisk reaktion behandles med indsprøjtning af adrenalin og eventuelt binyrebarkhormon og antihistamin.
Hvis du reagerer meget voldsomt med allergi ved insektstik, kan du forebyggende blive vaccineret mod allergi.
Behandlingen af astma, høfeber og nældefeber er beskrevet under sygdommen.
Læs også Bivirkninger som skyldes overfølsomhed (allergi).
Adrenalin anvendes som førstehjælp ved pludseligt optrædende livstruende overfølsomhedsreaktion (anafylaktisk chok), der viser sig ved blodtryksfald, åndedrætsbesvær og evt. kramper. Overfølsomhedsreaktioner kan i sjældne tilfælde forekomme efter fx insektstik.
Indsprøjtning med adrenalin i en pen kan let foretages af patienten selv, fx ved kendt overfølsomhed over for insektstik.
Binyrebarkhormon til indsprøjtning i en blodåre anvendes på sygehuset ved alvorlige tilfælde af astma og ved overfølsomhedsreaktioner, fx efter insektstik, hvor der i sjældne tilfælde kan udløses et såkaldt anafylaktisk chok. Ved et anafylaktisk chok bliver vejrtrækningen besværet, blodtrykket falder kraftigt, og man besvimer. Denne tilstand er livstruende, hvis man ikke kommer under hurtig behandling.
Antihistaminer til indsprøjtning anvendes ved alvorlige overfølsomhedsreaktioner, hvor tabletter virker for langsomt eller ikke kan indtages, fx ved bevidstløshed.
Allergivaccination mod høfeber og anden overfølsomhed gives sædvanligvis som indsprøjtning. Princippet er, at du over en periode på få måneder får stigende mængder af det stof, du ikke tåler. I starten i meget små mængder. Når topdosis nås, fortsættes behandlingen sædvanligvis med 6-8 ugers interval i 3-5 år. Effekten indtræder allerede efter første fase, men kan øges yderligere undervejs.
Allergivaccination kaldes også hyposensibilisering eller allergen immunterapi.
Hovedformålet med den lange behandling er dog at få en virkning, som holder i mange år. Hos de fleste vil behandlingen nedsætte behovet for medicin væsentligt, og enkelte vil helt kunne undvære medicin. Effekten er bedst ved allergi over for hveps eller bi og ved høfeber og astma fremkaldt af pollen.
Når allergivaccinationen foretages med tabletter, gives fuld dosis fra starten. Derfor skal første tablet indtages hos en læge, der kan behandle eventuelle bivirkninger.
ALK 108 Betula verrucosa - (Vortebirk)
ALK 503 Dermatophagoides pteronyssinus - (Husstøvmide)
ALK 225 Phleum pratense - (Engrottehale, timoté)
Flere af disse præparater findes som Soluprick®, Aquagen®, Pharmalgen® eller Alutard®.
Ved priktest benyttes Soluprick®, Aquagen® og Pharmalgen®.
Til intrakutantest kan kun anvendes Aquagen® eller Pharmalgen®.
Til provokation anvendes kun Aquagen®.
Alutard® SQ er udelukkende til behandling. Patienter, der får knuder i huden af det tilsatte aluminiumhydroxid i Alutard®, kan med fordel skifte til Aquagen®.
ALK 402 Alternaria alternata
ALK 312 Artemisia vulgaris - (Grå bynke)
ALK 405 Aspergillus fumigatus
ALK 108 Betula verrucosa - (Vortebirk)
ALK 417 Cladosporium herbarum
ALK 504 Dermatophagoides farinae - (Husstøvmide)
ALK 503 Dermatophagoides pteronyssinus - (Husstøvmide)
ALK 713 Komælk Rå
ALK 225 Phleum pratense - (Engrottehale, timoté)
ALK Soluprick® Positiv kontrol
ALK Soluprick® Negativ kontrol
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø